SAUK se 24-uur-nuuskanaal op DStv | Maroela Media
SAUK se 24-uur-nuuskanaal op DStv
Die SAUK het 'n ooreenkoms met Multichoice aangegaan om sy 24-uur-nuuskanaal op DStv uit te saai.
"Die kanaal onderneem onder andere om 'n geleentheid te skep om sy openbarediensmandaat te bevorder en sy fokus op provinsiale stories en die verskillende amptelike tale uit te brei," het hlaudi Motsoeneng, hoof operatiewe beampte van die SAUK, in 'n verklaring gesê.
"Ons is baie opgewonde oor hierdie vennootskap met Multichoice, aangesien dit Suid-Afrikaanse nuusstories aan 'n plaaslike en internasionale gehoor sal blootstel."
Die kanaal sal op 1 Augustus deur Lulama Mokhobo, hoof uitvoerende beampte van die SAUK-groep, bekendgestel word.
"Die nuuskanaal sal veral diversiteit in ons nuusprogramme bring, aangesien ons ons gehoor aan verskillende menings en nuus uit 'n Afrika-perspektief kan blootstel," het Imtiaz Patel, hoof uitvoerende beampte van die Multichoice SA-groep, gesê.